Rainbow Coalition
Rainbow Coalition, egl. National Rainbow Coalition, er en amerikansk multietnisk organisation, grundlagt og ledet af den sorte borgerrettighedsforkæmper og demokrat Jesse Jackson under hans præsidentkampagne 1983-1984. Organisationens mål er at repræsentere et bredt spektrum af etniske interesser, men i praksis har den først og fremmest fungeret som et politisk talerør for USA's sorte befolkningselement, herunder også grupper af sorte nationalister.